Diari Oficial de la Generalitat Valenciana


Sumari del DOGV 4397, del 12-12-2002 (2002/13619)

RESOLUCIÓ del Servici Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució, i la declaració, en concret, d'utilitat pública del Projecte de Gasoducte a Onil, als termes municipals d'Onil, Castalla i Ibi (Alacant). Juexpr/2002/12 (cbrede/2000/16).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13101


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ del Servici Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució, i la declaració, en concret, d'utilitat pública del Projecte de Gasoducte a Onil, als termes municipals d'Onil, Castalla i Ibi (Alacant). Juexpr/2002/12 (cbrede/2000/16). [2002/X13545]
  
Als efectes previstos en l'article 104.2 de la Llei 34/1998, de 7 d'octubre, del Sector d'Hidrocarburs; en el Reglament General del Servici Públic de Gasos Combustibles, aprovat pel Decret 2.913/1973, de 26 d'octubre, i en els articles 17.2 de la Llei d'Expropiació Forçosa i 56 dels seu reglament, se sotmeté a informació pública la sol·licitud d'autorització administrativa i el reconeixement de la seua utilitat pública, en concret, i la relació concreta i individualitzada dels béns i drets afectats pel Projecte de Gasoducte a Onil i les seues instal·lacions auxiliars, les característiques del qual es detallen a continuació:
  
Peticionari: Gas Alicante, SA, amb domicili a Elda (Alacant), c/ Nou, núm. 1 bis.
  
Objecte de la petició: autorització administrativa i reconeixement de la seua utilitat pública, en concret, del Projecte de Gasoducte a Onil, i les seues instal·lacions auxiliars.
  
Característiques de les instal·lacions: canonada d'acer soldada tipus API-5L Gr.B amb diàmetre de 8". Pressió de disseny: 16 bar. La longitud del gasoducte és de 7.438 metres lineals i circula pels termes municipals d'Onil, Castalla i Ibi. Instal·lacions auxiliars: vàlvules de seccionament de línia i sistemes de telecontrol i telecomandament.
  
Pressupost de les instal·lacions: 1.001.249, 18 euros.
  
El projecte inclou la relació concreta i individualitzada de béns i drets afectats.
  
L'afecció a finques de propietat privada, derivada de la construcció del gasoducte i les seues instal·lacions auxiliares, es concreta de la següent forma:
  
U. Expropiació en ple domini dels terrenys sobre els quals s'han de construir les instal·lacions fixes en superfície.
  
Dos. Per a les canalitzacions:
  
A) Imposició de servitud permanent de pas de gas al llarg del traçat de la conducció, amb una amplària de quatre metres, dos a cada costat de l'eix, per on aniran enterrades les canonades que es necessiten per a la conducció del gas i que s'haurà d'ajustar a les següents limitacions al domini:
  
1. Prohibició d'efectuar treballs de llaurada o similars a una profunditat superior a cinquanta centímetres, així com de plantar arbres o arbustos a una distància inferior a dos metres, comptadors de l'eix de la canonada.
  
2. Prohibició de realitzar qualsevol tipus d'obra, construcció, edificació o d'efectuar qualsevol acte que poguera danyar o alterar el bon funcionament de les instal·lacions, a una distància inferior a deu metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i s'acomplisquen les condicions que en cada cas determine l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions amb pagament, si és el cas, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, qualsevol obstacle i es realitzaran les obres necessàries per a l'estesa i la instal·lació de la canalització i els elements annexos, tot executant les obres o les operacions necessàries per als dits fins.
  
Tres
  
Per al pas dels cables de connexió i els elements dispersors de la protecció catòdica:
  
A) Imposició de servitud permanent de pas en una franja de terreny d'un metre d'ample, per on aniran enterrats els cables de connexió i els elements dispersors de protecció catòdica, que s'ajustarà a la prohibició d'efectuar treballs de llaurada o similars a una profunditat superior a cinquanta centímetres, així com de plantar arbres o arbustos i de realitzar qualsevol tipus d'obra, construcció o edificació en una franja de terreny de tres metres d'ample (1,5 metres a cada costat de l'eix de les instal·lacions), i també el dret a talar o arrancar els arbres o arbustos que hi haguera a una distància inferior a la indicada.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podran fer desaparéixer tots els obstacles, així com realitzar les obres necessàries per a l'estesa i el muntatge de les instal·lacions i operacions necessàries per als dits fins.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulares afectats pel dit projecte, la relació dels quals s'inclou al final del present anunci, perquè puga ser examinat l'expedient al Servici Territorial d'Indústria i Energia d'Alacant, situat al c/ Churruca, núm. 29 i perquè es puguen presentar les al·legacions que es consideren oportunes en el termini de vint dies, comptats a partir del sendemà de la inserció del present anunci. Els plans parcel·laris podran ser igualment consultats als ajuntaments d'Onil, Castalla i Ibi (Alacant).
  
Alacant, 11 de novembre de 2002.- El director territorial: Clemente Vergara Trujillo.
  
Agència Tributària
  
Delegació de Barcelona